《龙井僧全示寄庵枢密程公累篇季文弟新什求余》
宋代·苏籀

程苏中兴什，同庵有后前。
前朝沙门首，辨净超卓然。
耆宿失闻沙，饫参余小全。
龙泓风篁巘，荏苒二十年。
缁俦几换易，岩崿岂变迁。
亭亭百岁杉，泠泠九渊泉。
梵音扰龙性，玄解忘鱼筌。
有客辇瑰诡，无情施缯钱。
佛法伫隆兴，般若须人传。
更令观刹丽，但俾子孙贤。
三空正觉路，一喻实相圆。
不替人天师。重新演教禅。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。